Circ contemporani i familiar, amb “Royal Circ”, al Parc de La Granja
2025-07-24

Burjassot tornarà a convertir-se un escenari cultural a l’aire lliure amb l’arribada de l’espectacle Royal Circ, una proposta de circ contemporani per a tots els públics que tindrà lloc diumenge que ve 11 de maig, a les 12.00 hores, al Parc de La Granja. L’accés serà lliure i gratuït.

De la mà de la companyia La Finestra Nou Circ, coneguda pel seu enfocament fresc i creatiu i el seu compromís amb la cultura accessible, Royal Circ és un espectacle de carrer ple d’humor, acrobàcies, malabars i sorpreses que enlluernarà tant als més xicotets com als seus acompanyants adults.

En escena, dos personatges de circ antic, el gran malabarista i la seua “partenaire”, cansats de la seua vida errant, busquen un lloc on instal·lar definitivament el seu xicotet circ ambulant. Durant la seua busca, portaran el seu peculiar espectacle de malabars, humor, equilibris, música i acrobàcies a cada racó, descobrint, gràcies a l’energia del públic, que cada lloc on actuen és bo per a quedar-se. L’amor, la complicitat, la gelosia i altres emocions, els farà adonar-se que els unix alguna cosa més que el circ.

La cita s’emmarca en la programació cultural municipal, orientada a acostar les arts escèniques als diferents barris de Burjassot.